Carl Gustav Carus

Carl Gustav CARUS (n. en 1789 - m. en 1869) estis germana fiziologo kaj pentristo, naskiĝinta en Leipzig. Li estis amiko de Johann Wolfgang von Goethe kaj tre multaspekta homo: kuracisto, naturalisto, sciencisto, fiziologo, ktp. Li interalie defendis la hipotezon, ke korpa kaj spirita sano ambaŭ dependas de bona ekvilibro inter kontraŭaj principoj.
eta|upright|Mnemosyne (1848)

Carus estis ankaŭ pejzaĝisto: li studadis pentradon ĉe Julius Diez kaj sekve ĉe Julius Schnorr von Carolsfeld en la desegnadakademio de Oeser. Ekde 1814 ĝis 1817, li instruis al si mem oleo-pentradon, per la helpo de la dresdena pejzaĝisto Caspar David Friedrich.

En 1811 li doktoriĝis pri medicino kaj filozofio, kaj en 1814 fariĝis profesoro pri obstetriko kaj direktoro de la akuŝejo de Dresdeno.

Kategorio:Germanaj pentristoj
Kategorio:Germanaj kuracistoj